
1.pielikums

	Kvalifikācijas prasības pretendentiem

atklātam konkursam

“Dažādu atkritumu savākšanas un izvešanas pakalpojumi”

(identifikācijas Nr. CAIP 2026/91)
Nr. p.k.

Atlases prasības
Iesniedzamie atlases dokumenti
1.

Pretendents ir reģistrēts atbilstoši pretendenta izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.

Ja pretendents ir personu apvienība (turpmāk – Apvienība), šī prasība attiecināma uz katru Apvienības dalībnieku.

Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija var pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).

2.
Pretendents ne vairāk kā 3 (trijos) iepriekšējos (2023., 2024., 2025.) gados, kā arī 2026. gadā līdz piedāvājumu iesniegšanas termiņa beigām ir izpildījis vismaz 2 (divus) iepirkuma priekšmetam līdzvērtīgus līgumus. 

Par līdzvērtīgu uzskatāms līgums, kura ietvaros ir veikta nešķirotu sadzīves atkritumu izvešana vismaz 1500 m3 apjomā, zaļo atkritumu izvešana vismaz 1000 m3 apjomā, būvgružu izvešana vismaz 1000 m3 apjomā, ielu (ietvju) tīrīšanas atkritumi vismaz 200 m3 apjomā.

Ja piedāvājumu iesniedz Apvienība, tad šī prasība attiecināma uz Apvienības dalībnieku kopējo pieredzi.
Pretendentam jāiesniedz aizpildīts Nolikuma  3.pielikums, iekļaujot informāciju par pretendenta pieredzi (pieredzes apraksts), norādot pasūtītāja nosaukumu, tā kontaktinformāciju, sniegto pakalpojumu raksturojumu, norādi par izvesto atkritumu veidu un apjomu m3  viena līguma ietvaros.

Par līgumiem, ar kuriem pretendents pamato savu pieredzi, jāpievieno pozitīvas atsauksmes no pasūtītāja, kas satur šādu informāciju: pasūtītājs, līguma priekšmets, īss tā apraksts, līguma darbības termiņš,  izvesto atkritumu veids un apjoms m3 viena līguma ietvaros un apliecinājums, ka līgums izpildīts atbilstoši līguma nosacījumiem un labā kvalitātē.

Gadījumā, ja nav iespējams iesniegt atsauksmi, pretendents ir tiesīgs iesniegt citu dokumentu, kas pierāda prasības izpildi.

Dokumenti nav jāiesniedz par līgumiem, kuros pasūtītājs ir bijis Rīgas valstspilsētas pašvaldības Ārtelpas un mobilitātes departaments un Izpildītājs - Pretendents.
3.
Pretendentam ir tiesības veikt Konkursa tehniskajā specifikācijā norādītos pakalpojumus. 

Ja pretendents ir Apvienība, šī prasība attiecināma uz katru Apvienības dalībnieku.
Latvijas Republikā reģistrētiem pretendentiem jāiesniedz Valsts vides dienesta izdotas Atkritumu apsaimniekošanas atļaujas (kopijas), kas paredz atkritumu savākšanu un pārvadāšanu.
Ārvalstīs reģistrētajiem pretendentiem jāiesniedz attiecīgās valsts kompetentas institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. Ja attiecīgās valsts normatīvais regulējums neparedz šāda reģistrācijas dokumenta izdošanu, tad pretendents piedāvājuma 2.pielikumā norāda kompetento iestādi attiecīgajā valstī, kas minēto reģistrācijas faktu var apliecināt.
4.
Pretendentam ir civiltiesiskās atbildības apdrošināšanas polise par darbības vai bezdarbības rezultātā trešo personu veselībai, dzīvībai un mantai nodarītajiem zaudējumiem visā Iepirkuma līguma darbības periodā, kurā apdrošinājuma summa ne mazāka kā 200 000 EUR (divi simti tūkstoši euro), pašrisks ne vairāk kā 140 EUR (viens simts četrdesmit euro).
Civiltiesiskās apdrošināšanas līgumu pretendents slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši pasūtītājam vai zaudējumus cietušajai personai.
Ja Pretendents ir Apvienība, šī prasība ir attiecināma uz visiem tiem Apvienības dalībniekiem, kuri veiks līguma priekšmetā iekļautos pakalpojumus.
Pretendents iesniedz apliecinājumu atbilstoši Nolikuma 4.pielikumā pievienotajai veidlapai.
Noslēdzot līgumu, pretendents iesniedz spēkā esošu civiltiesiskās apdrošināšanas polisi atbilstoši Konkursa nolikuma ___.punkta prasībām  par noslēgtu līgumu par pretendenta civiltiesiskās atbildības apdrošināšanu. 
5.

Pretendents iepirkuma līguma izpildē neietvers Krievijas Federācijas un Baltkrievijas Republikas izcelsmes preces un pakalpojumus.
Pretendenta apliecinājums atbilstoši Nolikuma   ___.pielikumam. 

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz.

Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai atklāta konkursa dokumentos noteiktajām prasībām, Apvienības un apakšuzņēmēji
6.
Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
Šādā gadījumā pretendents nepārprotami pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
7.
Prasības Apvienībai vai personāl-sabiedrībai
Ja pretendents ir Apvienība, tad jāiesniedz Apvienības dalībnieku starpā noslēgtu vienošanos par katram Apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par līguma izpildi, par uzņemtajām saistībām atbild solidāri un, ka Apvienības dalībnieki apņemas izveidot personālsabiedrību vai noslēgt sabiedrības līgumu, gadījumā, ja Apvienība tiks atzīta par atklāta konkursa uzvarētāju.
8.

Prasības attiecībā uz apakšuzņēmējiem: pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, tos apakšuzņēmējus, kuru sniedzamo pakalpojumu vērtība ir vismaz 10 000,00 EUR (desmit tūkstoši euro 00 centi) vai lielāka, un katram šādam apakšuzņēmējam izpildei nododamo iepirkuma līguma daļu.

Jāaizpilda informācija par apakšuzņēmējiem (Konkursa nolikuma 2.1.pielikums).

Katram piesaistītajam apakšuzņēmējam jāaizpilda apliecinājums (Konkursa nolikuma 2.1.1. pielikums).
Ja pretendents (arī Apvienība) plāno piesaistīt Konkursa iepirkuma priekšmetā ietilpstošo darbu izpildei apakšuzņēmēju, kura veicamo darbu vērtība ir vismaz 10 000,00 EUR (desmit tūkstoši euro 00 centi) no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība EUR no kopējās iepirkuma līguma vērtības un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par Konkursa uzvarētāju.
Attiecībā uz Komercreģistrā reģistrētiem apakšuzņēmējiem pasūtītājs par šo apakšuzņēmēju atbilstību Konkursa nolikuma ___.apakšpunktam pārliecinās, attiecīgo informāciju iegūstot publiskajā datubāzē.
Eiropas vienotais iepirkuma procedūras dokuments (turpmāk – Vienotais dokuments)
Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai atklāta konkursa dokumentos noteiktajām pretendentu atlases prasībām. Ja pretendents izvēlējies iesniegt* Vienoto dokumentu, lai apliecinātu, ka tas atbilst paziņojumā par līgumu vai atklāta konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai atklāta konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 EUR (desmit tūkstoši euro 00 centi). Apvienība iesniedz atsevišķu Vienoto dokumentu par katru tās dalībnieku.
Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: http://espd.eis.gov.lv/.
Pretendents Vienotajā dokumentā aizpilda prasīto informāciju no I. līdz VI. daļai. 
Pretendents var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

Pasūtītājam jebkurā atklāta konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai atklāta konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.


	
	


